stanford-oval/wikipedia huggingface dataset:
ฮานีว
ภูมิศาสตร์

ฮานีวตั้งอยู่ทางตอนเหนือของของจังหวัดไซตามะ โดยมีแม่น้ำโทเนะเป็นแนวอาณาเขตทางด้านทิศเหนือ โดยก่อนที่แม่น้ำจะถูกเปลี่ยนเส้นทางมาตามเส้นทางปัจจุบันเพื่อป้องกันน้ำท่วม แม่น้ำนี้เคยไหลผ่านตัวเมืองฮานีวมาก่อน แม่น้ำโทเนะเคยใช้เป็นเส้นทางขนส่งสิ่งทอที่ผลิตในท้องถิ่นและสินค้าที่มาจากตอนบนของแม่น้ำ ปัจจุบัน เหลือเพียงคลองชลประทานในตำแหน่งใกล้เคียงกับเส้นทางเดิมของแม่น้ำ ในสมัยก่อนฮานีวมีความเจริญรุ่งเรืองเนื่องจากเป็นจุดพักระหว่างการเดินทางไกลไปยังโตเกียว
ภูมิศาสตร์ > เทศบาลข้างเคียง

จังหวัดกุมมะ
เมืองอิตากูระ
เมืองเมวะ
จังหวัดไซตามะ
นครเกียวดะ
นครคาโซะ
ภูมิศาสตร์ > ภูมิศาสตร์

ฮานีวมีภูมิอากาศแบบอบอุ่นชื้นกึ่งเขตร้อน (การแบ่งเขตภูมิอากาศแบบเคิพเพิน Cfa) มีลักษณะเด่นคือฤดูร้อนที่อบอุ่น และฤดูหนาวเย็นสบาย มีหิมะตกเล็กน้อยถึงไม่มีเลย อุณหภูมิเฉลี่ยทั้งปีในฮานีวอยู่ที่ 14.6 องศาเซลเซียส ปริมาณน้ำฝนเฉลี่ยทั้งปีอยู่ที่ 1,300 มิลลิเมตร โดยเดือนกันยายนเป็นเดือนที่มีฝนตกชุกที่สุด อุณหภูมิสูงสุดเฉลี่ยอยู่ในเดือนสิงหาคมอยู่ที่ประมาณ 26.7 องศาเซลเซียส และต่ำสุดในเดือนมกราคมอยู่ที่ประมาณ 3.4 องศาเซลเซียส
สถิติประชากร

ตามข้อมูลสำมะโนประชากรของญี่ปุ่น ประชากรของฮานีวมีจำนวนสูงสุดเมื่อประมาณ ค.ศ. 2000 และลดลงเล็กน้อยในช่วง 20 ปีที่ผ่านมา
| ปี | ประชากร | ±% |
| --- | --- | --- |
|  1920  | 30,930 | —     |
|  1930  | 32,714 | +5.8% |
|  1940  | 33,570 | +2.6% |
|  1950  | 42,623 | +27.0% |
|  1960  | 43,900 | +3.0% |
|  1970  | 45,001 | +2.5% |
|  1980  | 48,488 | +7.7% |
|  1990  | 53,764 | +10.9% |
|  2000  | 57,499 | +6.9% |
|  2010  | 56,204 | −2.3% |
|  2020  | 52,862 | −5.9% |
ประวัติศาสตร์

เมื่อมีการประกาศใช้ระบบเทศบาลเมื่อวันที่ 1 เมษายน ค.ศ. 1889 ได้มีการจัดตั้งหมู่บ้านฮานีวขึ้นภายในอำเภอคิตาไซตามะ จังหวัดไซตามะ ต่อมาเมื่อวันที่ 1 กันยายน ค.ศ. 1954 หมู่บ้านฮานีวได้ควบรวมกับหมู่บ้านใกล้เคียง ได้แก่ ชิงโง ซูกาเงะ อิวาเซะ คาวามาตะ อีซูมิ และเทโงบายาชิ และยกฐานะขึ้นเป็นนครฮานีว หมู่บ้านชิโยดะได้ถูกผนวกเข้ามาเป็นส่วนหนึ่งของนครฮานีวเมื่อวันที่ 1 เมษายน ค.ศ. 1959
การเมืองการปกครอง

นครฮานีวมีการปกครองในรูปแบบนายกเทศมนตรี-สภา โดยมีนายกเทศมนตรีที่มาจากการเลือกตั้งโดยตรง และมีสภานครเป็นฝ่ายนิติบัญญัติระบบสภาเดียวซึ่งมีสมาชิกจำนวน 14 คน ในแง่ของการเมืองระดับจังหวัด นครฮานีวเป็นเขตเลือกตั้งที่ให้สมาชิกสภาจังหวัดไซตามะจำนวน 1 คน และในแง่ของการเมืองระดับชาติ นครฮานีวเป็นส่วนหนึ่งของเขตเลือกตั้งที่ 12 จังหวัดไซตามะ ในการเลือกตั้งสมาชิกสภาผู้แทนราษฎร ซึ่งเป็นสภาล่างของรัฐสภาญี่ปุ่น
เศรษฐกิจ

อุตสาหกรรมดั้งเดิมของฮานีวได้แก่ การย้อมสิ่งทอ และการผลิตเสื้อผ้า พื้นที่นี้ในยุคเอโดะมีชื่อเสียงในเรื่องการผลิตคราม นอกจากนี้ ฮานีวยังเป็นที่ตั้งสำนักงานใหญ่ของบริษัท อาเคโบโน เบรค (Akebono Brake Industry)
การศึกษา

นครฮานีวมีโรงเรียนประถมศึกษา 11 แห่ง และโรงเรียนมัธยมศึกษาตอนต้น 3 แห่ง ที่สังกัดเทศบาลนครฮานีว และโรงเรียนมัธยมศึกษาตอนปลาย 4 แห่ง ที่สังกัดคณะกรรมการการศึกษาจังหวัดไซตามะ นอกจากนี้ ทางจังหวัดไซตามะยังเปิดโรงเรียนการศึกษาพิเศษสำหรับผู้พิการอีก 1 แห่งในนครฮานีว
นครฮานีวเป็นที่ตั้งของวิทยาลัยอาชีวศึกษาไซตามะจุนชิง (埼玉純真短期大学) ซึ่งเป็นวิทยาลัยอาชีวศึกษาเอกชน
การขนส่ง > รถไฟ

รถไฟโทบุ: สายโทบุอิเซซากิ
สถานี: มินามิฮานีว – ฮานีว
รถไฟชิจิบุ: สายหลักชิจิบุ
สถานี: ฮานีว – นิชิฮานีว – ชิงโง
การขนส่ง > ทางหลวง

ทางด่วนโทโฮกุ – ทางแยกต่างระดับฮานีว, จุดพักรถฮานีว
ทางหลวงแผ่นดินหมายเลข 122
ทางหลวงแผ่นดินหมายเลข 125
สิ่งที่น่าสนใจในท้องถิ่น

พิพิธภัณฑ์สัตว์น้ำไซตามะ
เมืองพี่น้อง

บาเกียว จังหวัดเบงเก็ต ประเทศฟิลิปปินส์ ตั้งแต่ 11 กุมภาพันธ์ ค.ศ. 1969
คาเนยามะ จังหวัดฟูกูชิมะ ประเทศญี่ปุ่น เป็นเมืองมิตรภาพตั้งแต่ ค.ศ. 1982
ดูร์บุย (Durbuy) จังหวัดลักเซมเบิร์ก ประเทศเบลเยียม ตั้งแต่ 4 พฤศจิกายน ค.ศ. 1994
มิลล์เบร (Millbrae) รัฐแคลิฟอร์เนีย สหรัฐ ตั้งแต่ ค.ศ. 2014
แหล่งข้อมูลอื่น

เว็บไซต์ทางการของนครฮานีว (ในภาษาญี่ปุ่น)
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF  เวิลด์แคต 
ประจำชาติ:  ญี่ปุ่น 
ภูมิศาสตร์:  มิวสิกเบรนซ์ พื้นที่ 
ภาพถ่ายทางอากาศบริเวณตัวเมืองฮานีว
พิพิธภัณฑ์สัตว์น้ำไซตามะ
อานามสยามยุทธ (2374–2377)

อานามสยามยุทธ (2374–2377) หรือที่เรียกว่า สงครามสยาม-กัมพูชา พ.ศ. 2374-2377 เริ่มต้นโดยกองกำลังสยามภายใต้การนำของเจ้าพระยาบดินทรเดชา (สิงห์ สิงหเสนี) ที่พยายามยึดครองกัมพูชาและเวียดนามตอนใต้ หลังจากประสบความสำเร็จในช่วงแรกและความพ่ายแพ้ของกองทัพเขมรในยุทธการที่กำปงจามในปี พ.ศ. 2375 การรุกคืบของกองทัพสยามก็ถูกขัดขวางในเวียดนามตอนใต้ในปี พ.ศ. 2376 โดยกองกำลังทหารของราชวงศ์เหงียน เมื่อเกิดการจลาจลในกัมพูชาและลาว กองทัพสยามถอนกำลังออกไป กัมพูชาถูกปล่อยให้อยู่ในการควบคุมของเวียดนาม
ภูมิหลัง

ทั้งสยามและเวียดนามกลายเป็นมหาอำนาจหลักในอินโดจีนในช่วงต้นคริสต์ศตวรรษที่ 19 และพยายามที่จะครอบงำกัมพูชาและลาวมากขึ้นเรื่อยๆ เพื่อพยายามครอบครองอำนาจเหนือลุ่มน้ำโขงตอนล่าง การต่อสู้ระหว่างสมาชิกราชวงศ์กัมพูชาในยุคมืดของกัมพูชาทำให้สยามและเวียดนามเข้ามามีอิทธิพลเหนือกัมพูชา พวกเขาจับสมาชิกราชวงศ์กัมพูชาเป็นตัวประกันและเรียกร้องความภักดี
ในปี พ.ศ. 2349 องค์จันทร์พระราชโอรสองค์โตของสมเด็จพระนารายณ์รามาธิบดีศรีสุริโยพรรณ ได้ขึ้นครองราชย์เป็นกษัตริย์แห่งกัมพูชาโดยสยามหลังจากการสวรรคตของพระราชบิดาพระนามว่าสมเด็จพระอุไทยราชาธิราชรามาธิบดี แต่ในที่สุดพระองค์ก็กลายเป็นฝ่ายสนับสนุนญวน
สมดุลทางอุณหพลศาสตร์

โดยทั่วไปเมื่อระบบทางอุณหพลศาสตร์สองระบบสัมผัสกันจะมีการแลกเปลี่ยนพลังงานต่อกันและกัน   ภาวะสมดุลทางอุณหพลศาสตร์ (อังกฤษ: Thermodynamical equilibrium) เกิดขึ้นเมื่อทั้งสองระบบไม่มีการถ่ายทอดพลังงานกันอีกแล้ว หรือเราอาจนิยามให้หมายถึงสภาวะที่ระบบอุณหพลศาสตร์อยู่ในสภาวะสมดุลทุก ๆ ด้าน ไม่ว่าจะเป็น สมดุลทางกลศาสตร์ สมดุลทางไฟฟ้า สมดุลทางเคมี หรือสมดุลทางอุณหภูมิ เป็นต้น
อนึ่ง ภาวะสมดุลทางอุณหพลศาสตร์นี้ เป็นนิยามสำคัญในกฎข้อที่ 0 ของอุณหพลศาสตร์
สมดุลความร้อน

การเกิดสมดุลความร้อนเกิดขึ้นเมื่อระบบ 2 ระบบที่มีการสัมผัสทางอุณหภูมิถึงกันนั้นไม่มีค่าการแลกเปลี่ยนพลังงานรวม ผลที่เกิดคือ เมื่อระบบ 2 ระบบอยู่ในภาวะสมดุลความร้อน เมื่อนั้นระบบทั้งสองมีค่าอุณหภูมิเท่ากัน
เอดิต ปียัฟ

| เอดิต ปียัฟ  Édith Piaf |
| --- | --- |

สารนิเทศภูมิหลัง
เกิด: 19 ธันวาคม ค.ศ. 1915 เอดิต โจนา ลาบอง
เสียชีวิต: 10 ตุลาคม ค.ศ.1963  (อายุ 48 ปี)
อาชีพ: นักร้อง, นักแต่งเพลง, นักแสดง
ปีที่แสดง: ค.ศ. 1935 - 1963
ฐานข้อมูล
IMDb
เอดิต ปียัฟ (ฝรั่งเศส: Édith Piaf; 19 ธันวาคม ค.ศ. 1915 — 10 ตุลาคม ค.ศ. 1963) มีชื่อจริงว่า เอดิต โจวานา กาซียง (Édith Giovanna Gassion) นักร้องชาวฝรั่งเศส เชื้อสายอิตาลี-แอลจีเรีย ที่มีชื่อเสียงที่สุดในฝรั่งเศส  ช่วงปลายสงครามโลกครั้งที่สอง จนถึงวันเสียชีวิตในปี ค.ศ. 1963 ขณะมีอายุเพียง 47 ปี ด้วยโรคมะเร็งตับ
ผลงานเพลงที่เอดิต ปียัฟ ร้องไว้ และมีชื่อเสียงได้แก่
La Vie en rose (1946)
C’est merveilleux (1946)
Hymne à l'amour (1949)
Padam… Padam… (1951)
Milord (1959)
Non, je ne regrette rien (1960)
แผ่นเสียงเพลง La Vie en rose ของเอดิต ปียัฟ ขายได้มากกว่า 3 ล้านชุด
ในปี ค.ศ. 2007 ภาพยนตร์ฝรั่งเศสที่สร้างจากชีวประวัติของเอดิต ปียัฟ ชื่อเรื่อง La Môme (ใช้ชื่อเป็นภาษาอังกฤษว่า  La Vie En Rose)  กำกับโดย โอลิเวียร์ ดาฮาน นำแสดงโดย มารียง กอตียาร์  (Marion Cotillard)  ได้รับรางวัลนักแสดงนำหญิงยออดเยี่ยม ทั้งรางวัลซีซาร์, รางวัลลูกโลกทองคำ, รางวัลบาฟต้า และรางวัลออสการ์
แหล่งข้อมูลอื่น

Édith Piaf photos
Édith Piaf songs
Piaf site (รัสเซีย)
A photographic history of Édith Piaf
Tu Es Partout (English translation) เก็บถาวร 2007-10-11 ที่ เวย์แบ็กแมชชีน
Pure Piaf, A musical showcasing Edith Piaf's music and life, written by Alex Ryer in 2006 เก็บถาวร 2008-02-29 ที่ เวย์แบ็กแมชชีน
Les conquêtes de Piaf (ฝรั่งเศส)
Édith Piaf Museum, Paris เก็บถาวร 2008-05-09 ที่ เวย์แบ็กแมชชีน
Song Lyrics
La Vie En Rose - Official Movie Site เก็บถาวร 2007-07-07 ที่ เวย์แบ็กแมชชีน
"The Guardian" critique of the movie "La Vie En Rose"
Edith Piaf - Une chanson à trois temps on You tube
Edith Piaf ที่อินเทอร์เน็ตมูวีเดตาเบส
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI 2  VIAF  เวิลด์แคต 
ประจำชาติ:  นอร์เวย์  ชิลี  สเปน  ฝรั่งเศส  BnF data  กาตาลุญญา  เยอรมนี  อิตาลี  อิสราเอล  ฟินแลนด์  เบลเยียม  สหรัฐ  สวีเดน  ลัตเวีย  ญี่ปุ่น  เช็กเกีย  ออสเตรเลีย  กรีซ  เกาหลี  โครเอเชีย  เนเธอร์แลนด์  โปแลนด์  โปรตุเกส  รัสเซีย 
วิชาการ:  CiNii 
ศิลปิน:  มิวสิกเบรนซ์ 
ประชาชน:  Deutsche Biographie  Trove 
อื่น ๆ:  SNAC  IdRef
ประเทศไทยใน พ.ศ. 2335

เหตุการณ์ที่เกิดขึ้นใน พ.ศ. 2335 (ค.ศ. 1792) ในประเทศไทย เป็นปีที่ 11 แห่งกรุงรัตนโกสินทร์ แห่งราชวงศ์จักรี และในรัชสมัยพระบาทสมเด็จพระพุทธยอดฟ้าจุฬาโลกมหาราช และนับเป็นปี จ.ศ. 1153 (1 มกราคม - 22 มีนาคม) และ 1154 (23 มีนาคม - 31 ธันวาคม) ในแบบปัจจุบัน
ปีที่ 11 ในรัชกาลพระบาทสมเด็จพระพุทธยอดฟ้าจุฬาโลกมหาราช
ผู้นำ

พระมหากษัตริย์: พระบาทสมเด็จพระพุทธเจ้าอยู่หัว
กรมพระราชวังบวรสถานมงคล: กรมพระราชวังบวรสถานมงคล
กรมพระราชวังบวรสถานพิมุข: กรมพระราชวังบวรสถานพิมุข
สมุหนายก: เจ้าพระยารัตนาพิพิธ
สมุหพระกลาโหม: เจ้าพระยามหาเสนา
เจ้าผู้ครองนครเชียงใหม่: พระเจ้ากาวิละ
เจ้าผู้ครองนครลำปาง: พระยาคำโสม
เจ้าผู้ครองนครน่าน: เจ้าฟ้าอัตถวรปัญโญ
ผู้เกิด > มีนาคม

15 มีนาคม – พระเจ้าบรมวงศ์เธอ กรมหมื่นเสพสุนทร พระบรมวงศ์ (สิ้นพระชนม์ พ.ศ. 2385)
ผู้เกิด > มิถุนายน

30 มิถุนายน – พระเจ้าบรมวงศ์เธอ กรมหมื่นศรีสุเทพ พระบรมวงศ์ (สิ้นพระชนม์ พ.ศ. 2391)
ผู้เกิด > กรกฎาคม

9 กรกฎาคม – พระเจ้าบรมวงศ์เธอ กรมหมื่นณรงค์หริรักษ์ พระบรมวงศ์ (สิ้นพระชนม์ พ.ศ. 2389)
ผู้เกิด > ตุลาคม

17 ตุลาคม – พระยาสยามานุกูลกิจ (จอห์น เบาว์ริง) อดีตอัครราชทูต ณ กรุงลอนดอน (อนิจกรรม พ.ศ. 2415)
31 ตุลาคม – พระเจ้าบรมวงศ์เธอ พระองค์เจ้าปุก พระกุลเชษฐ์ พระองค์ที่ 9 แห่งราชวงศ์จักรี (สิ้นพระชนม์ พ.ศ. 2416)
ผู้เกิด > พฤศจิกายน

27 พฤศจิกายน – หลวงอาวุธวิเศษประเทศพานิช (โรเบิร์ต ฮันเตอร์) ขุนนาง (ถึงแก่กรรม พ.ศ. 2391)
ผู้เกิด > ไม่ทราบวัน

พระเจ้าราชวรวงศ์เธอ พระองค์เจ้าดุษฎี พระบรมวงศ์ (สิ้นพระชนม์ พ.ศ. 2406)
เหรียญสหประชาชาติเกาหลี

| เหรียญสหประชาชาติเกาหลี |
| --- | --- |
เหรียญสหประชาชาติเกาหลี: ด้านหน้าและด้านหลังภาษาอังกฤษ
รูปแบบ: เหรียญการทัพ
รางวัลสำหรับ: รัฐการการทัพ
คำอธิบาย: จานสีบรอนซ์ เส้นผ่านศูนย์กลาง 35 มม.
จัดโดย:  สหประชาชาติ
คุณสมบัติ: กองกำลังสหประชาชาติทั้งหมด
แคมเปญ: สงครามเกาหลี 2493 – 2496
ก่อตั้ง: 12 ธันวาคม พ.ศ. 2493

แพรแถบย่อ
 
เกี่ยวข้อง: เหรียญประจำการสงครามเกาหลี เหรียญเกาหลี (เครือจักรภพแห่งประชาชาติ) เหรียญประจำการเกาหลี (สหรัฐ)
เหรียญสหประชาชาติเกาหลี (อังกฤษ: United Nations Service Medal for Korea) เป็นเครื่องอิสริยาภรณ์ทหาร จัดทำโดยสหประชาชาติเมื่อวันที่ 12 ธันวาคม พ.ศ. 2493 โดยมอบเหรียญนี้ให้แก่ทหารในกองทัพเกาหลีใต้และกองทัพต่างชาติที่เข้าร่วมรบในสงครามเกาหลี
เกณฑ์การรับ

เหรียญรสหประชาชาติ (เกาหลี) มอบให้แก่ทหารของกองทัพที่เป็นพันธมิตรกับเกาหลีใต้ ซึ่งเข้าร่วมในการป้องกันเกาหลีใต้จากเกาหลีเหนือ ระหว่างวันที่ 27 มิถุนายน พ.ศ. 2493 ถึง 27 กรกฎาคม พ.ศ. 2497 เป็นเวลาอย่างน้อย 30 วัน กองทัพเนเธอร์แลนด์ได้รับเหรียญตราประจำการถึงวันที่ 1 มกราคม พ.ศ. 2498 ส่วนกองทัพไทยและสวีเดนได้รับมอบเหรียญตราซึ่งประจำการจนถึงวันที่ 27 กรกฎาคม พ.ศ. 2498
เจ้าหน้าที่กาชาดระหว่างประเทศที่เข้าประจำการในช่วงสงครามกับทีมบรรเทาทุกข์ของสหประชาชาติในเกาหลีไม่มีสิทธิ์ได้รับเหรียญรางวัล
ผู้มีอำนาจในการมอบรางวัลสูงสุดของเหรียญประจำการสหประชาชาติ คือผู้บัญชาการทหารสูงสุดแห่งสหประชาชาติในกองทัพเกาหลี ประเทศส่วนใหญ่ถือว่าเหรียญประจำการสหประชาชาติเป็นเครื่องอิสริยาภรณ์ที่ได้รับโดยอัตโนมัติ หากมีการมอบรางวัลการประจำการอื่น ๆ ของเกาหลี และโดยทั่วไปจะมอบเหรียญดังนี้โดยไม่ต้องขออนุญาตผ่านช่องทางของสหประชาชาติ เช่น ในกองทัพสหรัฐ ทหารที่ได้รับเหรียญประจำการเกาหลี จะได้รับเหรียญประจำการสหประชาชาติโดยอัตโนมัติ
ชื่อเหรียญ

เมื่อวันที่ 22 พฤศจิกายน พ.ศ. 2504 องค์การสหประชาชาติได้เปลี่ยนชื่อเหรียญประจำการของสหประชาชาติ เป็นเหรียญประจำการสหประชาชาติเกาหลี ซึ่งเป็นการเปลี่ยนแปลงเพื่อสร้างเหรียญสหประชาชาติหลายเหรียญต่อมาเพื่อมอบให้กับการปฏิบัติการต่าง ๆ ทั่วโลก
สหรัฐและประเทศอื่น ๆ บางประเทศยังคงเรียกเหรียญนี้ว่าเป็น เหรียญประจำการสหประชาชาติ เพื่อรักษาความสอดคล้องกับเอกสารทางการทหารในอดีตที่อ้างถึงเหรียญดังกล่าวตามชื่อเดิม
คำอธิบาย

เหรียญสหประชาชาติเกาหลี เป็นเหรียญทรงกลมกว้าง 36 มม. ทำจากโลหะผสมทองแดง ด้านหน้าเป็นรูปสัญลักษณ์ 'World-in-a Wreath' ของสหประชาชาติ ด้านหลังมีข้อความว่า : FOR SERVICE IN DEFENSE OF THE PRINCIPLES OF THE CHARTER OF THE UNITED NATIONS แต่ละประเทศที่เข้าร่วมจะมีข้อความในภาษาที่เหมาะสมที่สุด ในส่วนของไทยจะแปลด้านหลังเหรียญได้ว่า เพื่อบริการในป้องกันหลักกฎบัตรสหประชาชาติ และคำจารึกอาจเป็นภาษาใดภาษาหนึ่งต่อไปนี้ :
ภาษาอังกฤษ มอบให้กับทหารจากออสเตรเลีย, แคนาดา (พูดภาษาอังกฤษ), เดนมาร์ก, นิวซีแลนด์, นอร์เวย์, ฟิลิปปินส์, สวีเดน, สหราชอาณาจักร, สหภาพแอฟริกาใต้ และสหรัฐ ออกเหรียญรางวัล 2,760,000 เหรียญ
ภาษาเกาหลี ออกเหรียญ 1,225,000 เหรียญ
ภาษาตุรกี ออกเหรียญตรา 33,700 เหรียญ
ภาษาฝรั่งเศส มอบให้ทหารจากเบลเยียม, แคนาดา, ฝรั่งเศส และลักเซมเบิร์ก มอบเหรียญรางวัล 16,900 เหรียญ
ภาษาไทย ออกเหรียญตรา 10,650 เหรียญ
ภาษากรีก ออกเหรียญตรา 9,000 เหรียญ
ภาษาดัตช์ ออกเหรียญตรา 5,800 เหรียญ
ภาษาเอธิโอเปีย มอบให้บุคลากรจากจักรวรรดิเอธิโอเปีย ออกเหรียญตรา 5,650 เหรียญ
ภาษาสเปน มอบให้ทหารจากโคลอมเบีย ออกเหรียญตรา 1,300 เหรียญ
ภาษาอิตาลี ออกเหรียญตรา 135 เหรียญ
สำเนาอย่างไม่เป็นทางการที่ไม่ทราบจำนวนพร้อมคำจารึกในภาษาตากาล็อกผลิตขึ้นในฟิลิปปินส์สำหรับทหารผ่านศึกในประเทศ
นายทหารสำคัญของไทยที่รับเหรียญ

พระเจ้าวรวงศ์เธอ พระองค์เจ้าเฉลิมพลทิฆัมพร
จอมพลเรือ หลวงยุทธศาสตร์โกศล
จอมพล ถนอม กิตติขจร
จอมพล เกรียงไกร อัตตะนันทน์
พลเอก เทียนชัย สิริสัมพันธ์
พลเอก ฉลาด หิรัญศิริ
พลเอก อิสระพงศ์ หนุนภักดี
พลเอก เสริม ณ นคร
พลโท หม่อมเจ้าพิศิษฐ์ดิศพงษ์ ดิศกุล
นาวาโท หม่อมเจ้าอุทัยเฉลิมลาภ วุฒิชัย
พลโท ชาญ อังศุโชติ
ดูเพิ่ม

เหรียญสหประชาชาติ
พระกุมารชีพ

| พระกุมารชีพ |
| --- | --- |
อนุสาวรีย์ของพระกุมารชีพ หน้าทางเข้าหมู่ถ้ำกีซิลในอำเภอกูชา เขตปกครองตนเองซินเจียงอุยกูร์ ประเทศจีน
ส่วนบุคคล
เกิด: ค.ศ. 344 กูชา (ปัจจุบันคือกูชา ประเทศจีน)
มรณภาพ: ค.ศ. 413 (68-69 ปี) ฉางอัน โฮ่วฉิน (ปัจจุบันคือซีอาน ประเทศจีน
รู้จักจาก: ผู้แปลคัมภีร์ศาสนาพุทธจากภาษาสันสกฤตไปเป็นภาษาจีน ผู้ก่อตั้งสำนักซันลุ่นของศาสนาพุทธนิกายมหายาน
อาชีพ: ภิกษุ, นักวิชาการ, นักแปล และนักปราชญ์
พระกุมารชีพ (สันสกฤต: कुमारजीव, อักษรโรมัน: Kumārajīva) หรือชื่อในภาษาจีนว่า จิวหมัวหลัวฉือ (จีนตัวเต็ม: 鳩摩羅什; จีนตัวย่อ: 鸠摩罗什; พินอิน: Jiūmóluóshí; เวด-ไจลส์: Chiu1 mo2 lo2 shih2; ค.ศ. 344–413) เป็นพระภิกษุ นักวิชาการ และนักแปลจากกูชา (ปัจจุบันอยู่ใน Aksu Prefecture, ซินเจียง ประเทศจีน) พระกุมารชีพถืิอเป็นหนึ่งในนักแปลที่ดีที่สุดของศาสนาพุทธแบบจีน โดยลฺหวี เฉิงกล่าวถึงงานแปลของพระกุมารชีพว่า "ไม่มีใครเทียบได้ทั้งในด้านเทคนิคการแปลหรือระดับความเที่ยงตรง"
พระกุมารชีพในช่วงแรกศึกษาคำสอนในสำนักสรวาสติวาท ภายหลังศึกษากับพุทธสวามิน และท้ายที่สุดหันมานับถือศาสนาพุทธนิกายมหายาน โดยศึกษามัธยมกะของนาคารชุนะ หลังเชี่ยวชาญในภาษาจีน พระกุมารชีพจึงตั้งถิ่นฐานในฉางอันในฐานะนักแปลและนักวิชาการ (ป. ค.ศ. 401) ท่านเป็นหัวหน้ากลุ่มนักแปล ซึ่งรวมเลขานุการประจำตัวชื่อ Sengrui กลุ่มนักแปลมีส่วนในการแปลคัมภีร์ศาสนพุทธในภาษาสันสกฤตหลายเล่มเป็นภาษาจีน
ชีวิต > ชีวิตช่วงต้น

กุมารยณะ บิดาของพระกุมารชีพ มาจากอินเดียโบราณ น่าจะมาจากบริเวณที่เป็นกัศมีร์ในปัจจุบัน บิดาเป็นเจ้าชายอินเดีย ผู้เป็นโอรสในรัฐมนตรีระดับสูงที่กษัตริย์แห่งกูชากดดันให้อภิเษกสมรสกับพระขนิษฐภคินี ชีพะ พระขนิษฐภคินีของพระมหากษัตริย์ สมรสกับพระองค์และให้กำเนิดพระกุมารชีพ ชีพะเข้าร่วมในสำนักนางชี Tsio-li ทางเหนือของกูชาตอนพระกุมารชีพอายุ 7 ขวบ
ข้อมูล

Chandra, Moti (1977), Trade and Trade Routes in Ancient India, Abhinav Publications, ISBN 9788170170556
Pollard, Elizabeth (2015), Worlds Together Worlds Apart, New York: W.W. Norton Company Inc, p. 287, ISBN 978-0-393-91847-2
Singh, Upinder (2009), A History of Ancient and Early Medieval India: From the Stone Age to the 12th Century, Pearson Education India, ISBN 978-8131716779
Smith, David Howard (1971), Chinese Religions From 1000 B.C. to the Present Day, Weidenfeld & Nicolson
บทความนี้รวมเอาข้อความจาก The Chinese recorder and missionary journal, Volume 3, อันเผยแพร่มาแล้วตั้งแต่ปี ค.ศ. 1871, ปัจจุบันจึงกลายเป็นสาธารณสมบัติในสหรัฐ
แหล่งข้อมูลอื่น

ผลงานของ พระกุมารชีพ ที่โครงการกูเทินแบร์ค
ผลงานเกี่ยวกับ/โดย พระกุมารชีพ ที่อินเทอร์เน็ตอาร์ไคฟ์
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF 
ประจำชาติ:  นอร์เวย์  ฝรั่งเศส  BnF data  เยอรมนี  อิสราเอล  สหรัฐ  ไต้หวัน  ญี่ปุ่น  เช็กเกีย  ออสเตรเลีย  เกาหลี 2  นครรัฐวาติกัน 
วิชาการ:  CiNii 
ประชาชน:  Deutsche Biographie  Trove 
อื่น ๆ:  IdRef
คุกกี้รัน (วิดีโอเกม)

| คุกกี้รัน |
| --- | --- |
ผู้พัฒนา: Devsisters
เครื่องเล่น: ไอโอเอส, แอนดรอยด์
วางจำหน่าย: 2 เมษายน 2013 (กากาโอะ) 29 มกราคม 2014 (ไลน์)
คุกกี้รัน (อังกฤษ: Cookie Run; อักษรฮันกึล: 쿠키런; RR Kukireon) (รู้จักในชื่อ คุกกีรัน: คลาสสิก) เป็นเกมมือถือออนไลน์ในเกมชุดคุกกีรัน พัฒนาโดยเดฟซิสเตอร์ส์ เปิดดาวน์โหลดเมื่อวันที่ 2 เมษายน 2013 สำหรับเวอร์ชันกากาโอะ ส่วนเวอร์ชันไลน์ เปิดดาวน์โหลดเมื่อวันที่ 29 มกราคม 2014.
ความแตกต่างสำหรับคุกกีรันเวอร์ชันไลน์และกากาโอะคือ เวอร์ชันกากาโอะจะรองรับเฉพาะภาษาเกาหลีและเปิดเฉพาะประเทศเกาหลีใต้เท่านั้น ส่วนเวอร์ชั่นไลน์จะรองรับ 4 ภาษา เช่น ภาษาอังกฤษ, ภาษาไทย, ภาษาญี่ปุ่นและภาษาจีน หลังจากนั้นเมื่อวันที่ 5 มิถุนายน 2018 คุกกีรันเวอร์ชันไลน์ได้ยุติการให้บริการรวมถึงถอนแอปพลิเคชันออกจากกูเกิล สโตร์และแอปสโตร์
เกมเพลย์ > การควบคุม

การวิ่งในคุกกี้รันเป็นการวิ่งแบบอัตโนมัติ มีปุ่มควบคุม 2 ปุ่มบนหน้าจอ: กระโดดและสไลด์ คุกกี้สามารถกระโดด 2 สเต็ปได้ ถ้าแตะปุ่มกระโดดสองครั้ง คุกกี้บางตัวมีทักษะที่ต้องใช้ปุ่มกระโดดและสไลด์เพื่อใช้ความสามารถของคุกกี้นั้นๆ
เกมเพลย์ > คุกกี้และสัตว์เลี้ยง

คุกกี้เป็นตัวละครหลักของเกม
ณัฎฐพัชร์ วิภัทรเดชตระกูล

| ณัฎฐพัชร์ วิภัทรเดชตระกูล |
| --- | --- |
ชื่อเกิด: จรรยา วิพัธครตระกูล
รู้จักในชื่อ: ปุยฝ้าย
เกิด: 21 กันยายน พ.ศ. 2530 (37 ปี)
ที่เกิด: จังหวัดนครราชสีมา ประเทศไทย
แนวเพลง: ป๊อบ, ลูกทุ่ง, ลูกกรุง
อาชีพ: นักร้อง, นักแสดง, นางแบบ, พิธีกร, ยูทูบเบอร์
ช่วงปี: พ.ศ. 2545 – ปัจจุบัน
ค่ายเพลง: ทรู แฟนเทเชีย (2550–2555)
คู่สมรส: เธียรวิชญ์ ศักดาพร (2564-ปัจจุบัน)
ภัทณชา วิภัทรเดชตระกูล (ชื่อเกิด จรรยา วิพัธครตระกูล , ณัฎฐพัชร์ วิภัทรเดชตระกูล) หรือ ปุยฝ้าย เป็นนักร้องจากรายการเรียลลิตี้ ทรู อะคาเดมี่ แฟนเทเชีย ซีซั่นที่ 4 ใน พ.ศ. 2550 มีความสามารถในการร้องเพลงหลากหลายแนว เช่น ป๊อบ, ลูกทุ่ง, ลูกกรุง, เพลงสากล มีผลงานด้านเพลง ด้านการแสดง ทั้งละครเวที ละครโทรทัศน์ และผลงานอื่น ๆ
ประวัติ

ภัทณชา วิภัทรเดชตระกูล ชื่อเล่น ปุยฝ้าย เกิดเมื่อที่ 21 กันยายน 2530 ที่จังหวัดนครราชสีมา เข้าเรียนชั้นอนุบาลถึงประถมศึกษาที่โรงเรียนเทศบาล ๓ ยมราชสามัคคี จากนั้นศึกษาต่อในระดับมัธยมศึกษาที่โรงเรียนบุญวัฒนา จนถึง จบการศึกษาจากคณะนิเทศศาสตร์ มหาวิทยาลัยศรีปทุม สาขาประชาสัมพันธ์  ในปีการศึกษา 2552 โดยเป็นนักศึกษาทุนผู้มีความสามารถด้านศิลปวัฒนธรรม ตลอดการศึกษาปริญญาตรี
พ.ศ. 2550 ฝ้ายเข้าร่วมรายการ ทรู อะคาเดมี่ แฟนเทเชีย ซีซั่นที่ 4 โดยมีรหัสประจำคือ V18 และมีกลุ่มแฟนคลับอย่างเป็นทางการชื่อว่า "บ้านลูกหมู หรือ PFFC (Puifai Fanclub)" ในระหว่างการแข่งขัน ได้ร้องเพลงตามโจทย์ต่างๆ ที่ได้รับจนถึงสัปดาห์ที่ 7 หลังจากจบการแข่งขัน ณัฎฐพัชร์ได้เป็นศิลปินของค่าย ทรู แฟนเทเชีย (True Fantasia) และมีผลงานอัลบั้ม เอ็กซ์ตรีมอาร์มี่ (X-Treme Army) ร่วมกับผู้เข้าแข่งขันที่เหลือ วางจำหน่ายเมื่อปี พ.ศ. 2550
ใน พ.ศ. 2551 ฝ้ายได้มีคอนเสิร์ต ซิกซ์อินเดอะซิตี ร่วมกับ ธัญนันท์ มหาพิรุณ ,พัดชา เอนกอายุวัฒน์, ภคมน บุณยะภูติ, ศุภรดา เต็มปรีชา, ธุรดี อารีรอบ ซึ่งได้ออกจำหน่ายวันที่ 8 กรกฎาคม พ.ศ. 2551 ได้บันทึกไว้เมื่อเมื่อวันที่ 27 เมษายน พ.ศ. 2551 ต่อมาณัฎฐพัชร์ได้รับเลือกเป็นพรีเซนเตอร์ของมารีฟรานซ์ บอดี้ไลน์ พร้อมกับมีผลงานอัลบั้มเดี่ยวชื่อ ผู้หญิงธรรมดา (Ordinary Woman) วางแผงเมื่อวันที่ 17 มิถุนายน พ.ศ. 2551 มีซิงเกิ้ลเพลงแรกชื่อ "มือที่สาม"  และช่วงปลายปีได้ร่วมแสดงละครเวทีเอเอฟ เดอะ มิวสิคัล ตอน โจโจ้ซัง นับเป็นการแสดงละครเวทีครั้งแรก
ปีถัดมา (พ.ศ. 2552) ฝ้ายมีผลงานเป็นละครเวทีเรื่องที่สอง คือ ละครเวที แม่นาค เดอะมิวสิคัล ของค่ายดรีมบอกซ์ และละครซิทคอมทางไทยทีวีสี ช่อง 3 เรื่อง แฟกทอรีที่รัก ในบท “เคลม” ซึ่งถือเป็นละครโทรทัศน์เรื่องแรก[ต้องการอ้างอิง]
หลังจากนั้นได้มีผลงานทั้งงานเพลงและละครตามมา ด้านเพลง ได้แก่ อัลบั้มเพลงลูกทุ่ง ฤดูแห่งความรัก (อัลบั้มพิเศษรวมศิลปินจากทรู แฟนเทเชียและชัวร์ เอนเทอร์เทนเมนท์), อัลบั้มเพลงประกอบละครมนต์รักลูกทุ่ง ด้านละครโทรทัศน์ เช่น มนต์รักลูกทุ่ง (บุปผา), แรงเงา (ปริม), ดาวเคียงเดือน (วรางค์), มาลีเริงระบำ (การะเกด) ด้านละครเวที เช่น น้ำใสใจจริง เดอะมิวสิคัล, นังเหมียวย้อมสี, หนึ่งในดวงใจ สุนทราภรณ์ เดอะมิวสิคัล, ดรีมเกิร์ล เดอะมิวสิคัล, โก๋หลังวัง เดอะมิวสิคัล, เธอเท่านั้น สุนทราภรณ์ เดอะมิวสิคัล   และ ในสวนฝัน ปัจจุบันผันตัวมาเป็นนักแสดงอิสระ
ชีวิตส่วนตัว

สมรสกับ เธียรวิชญ์ ศักดาพร (ตาม) เจ้าบ่าวนักธุรกิจ ณ The House On Sathorn (เดอะ เฮาส์ ออน สาทร) เมื่อวันศุกร์ที่ 3 ธันวาคม พ.ศ. 2564
ผลงานด้านเพลง > รางวัล

รางวัลชนะเลิศอันดับ 1 ประกวดร้องเพลง Dream Girls Singing Contest
ผลงานด้านเพลง > ผลงานเพลง

อัลบั้ม เอ็กซ์ตรีมอาร์มี่ (X-Treme Army)
อัลบั้มเดี่ยว ผู้หญิงธรรมดา (Ordinary Woman) วางแผงวันที่ 17 มิถุนายน พ.ศ. 2551
อัลบั้มเพลงประกอบละครเวทีเอเอฟเดอะมิวสิเคิล ตอน โจโจ้ซัง
เพลง ก้าวเดินไปในหนทางพอเพียง  เพลงประจำโครงการ ทำดีให้พ่อดู ปี 3 ตอน เรียนรู้เศรษฐกิจพอเพียง ขับร้องโดย นักร้องทรู อะคาเดมี่ แฟนเทเชีย ซีซั่นที่ 4 และ 5
อัลบั้มลูกทุ่ง ฤดูแห่งความรัก อัลบั้มพิเศษกลุ่มศิลปินทรู แฟนเทเชียและชัวร์ เอนเทอร์เทนเมนท์ วางแผงวันที่ 25 กุมภาพันธ์ พ.ศ. 2553
อัลบั้มเพลงประกอบละครมนต์รักลูกทุ่ง วางแผงเดือนธันวาคม พ.ศ. 2553
เพลง ครัวซอง ทำนองรัก เพลงประกอบละครครัวซองทำนองรัก
เพลง Love Eternally (Academy Fantasia, Thailand Most Famous Cover Version) เพลงในโครงการ Our King Project
เพลง เกลียดใจที่ไปรักเธอ เพลงประกอบละครไม่สิ้นไร้ไฟสวาท
เพลง บ้านทรายทอง และ หากรู้สักนิด เพลงประกอบละครบ้านทรายทอง
เพลง รักแท้คือการแย่งชิง เพลงประกอบละครมายาฉิมพลี
เพลง กระแซะเข้ามาซิ, ขอใจเธอแลกเบอร์โทร, สู้เพื่อน้องได้ไหม เพลงประกอบละครราชินีหมอลำ
เพลง น้ำเซาะทราย เพลงประกอบละครน้ำเซาะทราย
เพลง ร้ายให้โลกจำ (Flirt) เพลงประกอบละครยุทธการสลัดนอ
เพลง ตะวันตกดิน (Dusk) เพลงประกอบละครตะวันตกดิน
ผลงานด้านการแสดง > ละครโทรทัศน์

| ปี พ> ศ. | เรื่อง | บทบาท | เครือข่าย |
| --- | --- | --- | --- |
| 2553 | มนต์รักลูกทุ่ง | บุปผา | ช่อง 3 |
| 2554 | ปลาไหลป้ายแดง | ภัคพร | ช่อง 3 |
| 2555 |  |  | ช่อง 3 |
| 2555 | แม่แตงร่มใบ | เง็กลั้ง | ช่อง 3 |
| 2555 | แรงเงา | ปริม | ช่อง 3 |
| 2555 | ครัวซองทำนองรัก | เสี่ยวซาน | ช่อง 3 |
| 2557 | ดาวเคียงเดือน  | วรางค์ | ช่อง 3 |
| 2557 | มาลีเริงระบำ | การะเกด | ช่อง 3 |
| 2557 | ชิงรักหักสวาท | สายฝน ส่องหล้า | ช่อง 8 |
| 2558 | ไม่สิ้นไร้ไฟสวาท | โสมสุภางค์ (โสม) | ช่อง 7 |
| 2559 | กำไลมาศ | เหมยกุย | ช่อง 3 |
| 2559 | เจ้าบ้าน เจ้าเรือน | มาลาตี | ช่อง 3 |
| 2560 | เกมริษยา ภาค 2 | เมษา | ช่องเวิร์คพอยท์ |
| 2560 | ราชินีหมอลำ | แคนดี้ วิลาวัลย์ / สมทรง | ช่องวัน 31 |
| 2560 | ละครซีรีส์ชุด The Cupids บริษัทรักอุตลุด | อังกาบ ศาสตราวุธศรีแสงทองคะนองกุ๊กกุ๊ก (แองจี้) | ช่อง 3 |
| 2561 | พ่อปลาไหล | พลอยพราว | ช่อง 8 |
| 2561 | Monkey Twins วายุเทพยุทธ์ | เหม่ยเฟิน  (รับเชิญ) | ช่องวัน 31 |
| 2561 | พรหมไม่ได้ลิขิต | แคทลียา (แคท) | ช่องวัน 31 |
| 2562 | แก้วขนเหล็ก | โชติรส | ช่องวัน 31 |
| 2562 | แรงเงา 2 แรงเงาแรงแค้น | ปริม | ช่อง 3 |
| 2563 | ไปให้ถึงดวงดาว | จีรนันดา | ช่องวัน 31 |
| 2563 | ดั่งดวงหฤทัย | เจ้าหญิงชยารพี | ช่อง 3 |
| 2563 | ฉันชื่อบุษบา | เฌอรินทร์ | ช่องวัน 31 |
| 2563 | เพลงรักเจ้าพระยา | สร้อยดาว | ช่องวัน 31 |
ผลงานด้านการแสดง > ซีรีส์

| ปี | เรื่อง | รับบทเป็น | เครือข่าย |
| --- | --- | --- | --- |
| 2553 | สัมผัสพิศวง | เมย์ | ช่อง 3 |
| 2556 | Forward ท้าเวลา พลิกอนาคต | ปุ้ย | โมเดิร์นไนน์ทีวี |
| หลวงตามหาชน | ครูผึ้ง | ช่อง 3 |  |
| 2559 | U-Prince Series | พิตต้า | จีเอ็มเอ็ม 25 |
ผลงานด้านการแสดง > ซิตคอม

| ปี | เรื่อง | รับบทเป็น | เครือข่าย |
| --- | --- | --- | --- |
| 2552 | แฟกทอรีที่รัก | เคลม | ช่อง 3 |
| 2553 | ระเบิดเถิดเทิง ลั่นทุ่ง | จันทร์ | ช่อง 5 |
| 2553 | เรื่องสั้น ตลาดสด ในรายการ ชิงช้าสวรรค์ | ผักบุ้ง | โมเดิร์นไนน์ทีวี |
| 2554 | ก่อนบ่ายคลายเครียด | ทองกวาว | ช่อง 3 |
| 2554 | เทวดาสาธุ | ฟ้า | ช่อง 3 |
| 2554 | ชิงช้าการละคร ในรายการ ชิงช้าสวรรค์ | ครูสมทรง | โมเดิร์นไนน์ทีวี |
| 2554 | น้องใหม่ร้ายบริสุทธิ์ | ปาย | ช่อง 3 |
| 2555 | วงษ์คำเหลา เดอะซีรีส์ | ย่อมเยา | โมเดิร์นไนน์ทีวี |
| 2558 | เกียรติศักดิ์ | ดาว |  |
| 2558 | ละครเพลง นิจ | รัศมี | ช่อง 5 |
| 2560 | Bad Friend The Series | อุ้ม | GMM25 |
| 2560 | ระเบิดเถิดเทิงแดร็กคูล่าหารัก | แอ้นท์ | ช่องเวิร์คพอยท์ |
| 2561 | ศึกรักข้ามรั้ว (บ้านสราญแลนด์) | เยลลี่ | ช่องวัน 31 |
| 2561 | เสือ ชะนี เก้ง 2018 ตอน คุณไวน์หกหมื่นกับคุณลิ่วล้อของเขา ตอน เพื่อนสามหมื่น | ลูน่า | ช่องวัน 31 |
| 2562 | เสือ ชะนี เก้ง 2019 ตอน ลูน่าเพื่อนรัก ตอน คิดถูกมั้ยวะ ? ตอน หลงกลเธอแล้ว ตอน นายแม่ ตอน แพะ ตอน สะไหล ตอน ศึก 2 ก๊ก ตอน เพื่อผู้ สู้ตายโลด !!! ตอน 3 ทหารเสือนิวเจ็น | ลูน่า | ช่องวัน 31 |
| 2563 | เสือ ชะนี เก้ง 2020 ตอน เซบาสเตียน ตอน ลูน่ากับลานู่ ตอน ซุ้มบางน้ำปริ่ม ตอน กระท่อมร้างกลางป่า ตอน ลับสมอง สองกุนซือ | ลูน่า | ช่องวัน 31 |
| 2564 | รักนะขอรับ | จันทร์หอม | ช่องวัน 31 |
| 2564 | เสือ ชะนี เก้ง 2021 ตอน 20 ล้านสะท้านคอนโด ตอน เพราะรัก | ลูน่า | ช่องวัน 31 |
|  |  | ลูน่า |  |